o
Tervetuloa Cafe Raamatun pariin.
Keskustelemme tänään kansainvälisestä kristillisestä liikkeestä, herätyksestä, -
vihasta, jota kristityt joutuvat eri puolilla maailmaa kohtaamaan sekä
kuinka tämä viha pitäisi kohdata.
Tämän päivän vieraanamme on Johan Candelin.
- Tervetuloa! - Kiitoksia.
Olet rovasti ja martyyrikirkon ystävien puheenjohtaja.
Sinulla on myös kansainvälinen tehtävä olla herätyskristittyjen -
puolestapuhuja Maailman evankelisessa allianssissa.
Olet heidän puolestapuhujansa YK:ssa.
Sinulla on erinomainen tilaisuus seurata kristillisiä liikkeitä -
eri puolilla maailmaa ja herätyksiä.
Meillä on herätyksiä eri puolilla maailmaa ja aina ne kohtaavat -
jonkinlaista vastustusta?
Voitko antaa tästä jonkin esimerkin?
Näyttää siltä että, kun Jumala antaa herätyksen, lähtevät kaikki -
vastustajat välittömästi liikkeelle.
Se voi näyttäytyä hieman eri tavoin.
Usein se alkaa siten, että levitetään vääriä huhuja, väärää tietoa -
kristityistä tai niistä, jotka ovat alkaneet seurata Jeesusta.
Alkaa tietynlainen aivopesu.
Lehdet ja media kirjoittavat, että nämä ovat huonoja ihmisiä.
Nämä ovat vaarallisia ihmisiä yhteiskunnalle.
He ovat uhka kulttuurillemme ja sille maailmalle, jossa olemme.
He ovat ulkolaisia agentteja ja niin edespäin.
Näin heitä aletaan syrjiä, koska he ovat vaarallisia ihmisiä.
He eivät voi saada virkaa esimerkiksi opettajana.
He eivät voi työskennellä armeijassa.
He eivät voi saada merkittäviä virkoja yhteiskunnassa.
Ihmiset eivät välitä siitä, koska heillä on jo negatiivinen käsitys.
Aivopesu on tehonnut. Sitten kolmannessa vaiheessa -
kun näille on altistuttu, seuraa suoraa pahoinpitelyä, kidutusta -
raiskauksia ja viime kädessä heidät surmataan.
Surmaamisia tapahtuu päivittäin jossakin päin maailmaa.
Tämä vaikuttaa olevan tällainen 3-portainen käsikirjoitus.
Näetkö tätä samaa myös Euroopassa?
Näen oikein selvästi todellista vihaa herätyskristittyjä kohtaan.
Herätyskristillisyyden ja muun kristillisyyden tai uskonnon voi -
erottaa toisistaan se, että herätyskristilliset sanovat:
Jeesus on ainut tie ikuiseen elämään.
Toiset uskonnot sanovat: Jeesus voi olla mahdollisesti yksi tie.
Viime kädessä on kysymys siitä, onko Jeesus ainut tie vai yksi tie.
Jos Hän on yksi totuuksista vai Totuus.
Jos Hän on yksi elämistä vai onko hän Elämä.
Tässä on jännitys.
Onko ainutlaatuinen kristinuskon sanoma kulmakivenä, kun me-
sanomme: Vain Jeesus voi pelastaa.
Se on ehdotonta kristinuskossa.
Jeesus sanoi: Ei kukaan tule Isän tykö muutoin kuin Minun kauttani.
Tätä käytetään tulevaisuudessa paljon enemmän väitteenä, että
me väheksymme muita uskontoja, jotka voivat sisältää hyviä asioita.
Mutta Jeesus sanoo, että Hän on ainut tie taivaaseen.
Tämä saa pahat henkivallat kiivastumaan.
Maailmassa on joissakin paikoissa käynnissä sekä herätys että vainot.
Esimerkkinä Iran.
Iranissa esimerkiksi nämä kaksi sisarta istuvat vankilassa.
Ovat olleet vankilassa viiden kuukauden ajan.
Toisella heistä, Myriamilla, on diabetes.
Hänen on vaikeaa saada lääkkeitä.
He istuvat huonomaineisessa vankilassa Teheranin esikaupungissa.
Ajoin siitä ohi taksilla.
Rukoilin tämän vankilan ulkopuolella muutama kuukausi sitten.
Iranissa on vaara joutua tapetuksi, jos kääntyy islamista kristityksi.
Tästä huolimatta kristitty seurakunta kasvaa enemmän kuin koskaan ennen.
Minulla oli ilo olla Alfa-ryhmässä teheranilaisessa kodissa.
Viimeisten viikkojen aikana oli kymmenen ihmistä tullut uskoon.
Kysyin heiltä, millä tavoin evankeliumi oli heidät saavuttanut.
He kertoivat, että yhdeksän oli katsonut Sat-7 satelliittikanavaa.
Kymmenes kertoi, että oli tullut uskoon internetin kautta.
Meillä on nykyisin uutta tekniikkaa, jota viranomaiset eivät voi -
pysäyttää kuten aikaisemmin estettiin Raamatut Neuvostoliiton aikana.
Tämä on yksi esimerkki.
Samaan aikaan nuoret Iranissa kertovat, että siellä on -
valtava hengellinen jano.
Eräs nuori tyttö kertoi, että hän ja hänen ystävättärensä olivat -
jakaneet Teheranin kaduilla 4500 kpl uusia testamentteja.
Kysyin, jos joku pahastui siitä. Hän sanoi: Ei kukaan.
Monet jotka ottivat sen vastaan, alkoivat itkeä.
Monet suutelivat kirjaa ja sanoivat: Tämä on Pyhä Kirja.
Jotkut sanoivat, etteivät voi koskea kirjaan, ennen kuin ovat pesseet -
kätensä ja vasta sitten he voivat ottaa vastaan Uuden Testamentin.
Kuinka moni City Marketin edessä sanoisi pesevänsä ensin kätensä -
ennen kuin voi ottaa vastaan Uuden Testamentin?
Nuoret iranilaiset ovat hyvin rohkeita kuten tässä esimerkissäsi.
Jos joku uskaltaakin jakaa täällä Suomessa Uusia testamentteja -
mutta tehdä se sama Teheranissa on ihan toinen juttu.
Mutta käytännön syistä he kokoontuvat kodeissa?
Tämä on selvä trendi koko maailmassa.
Koskee Kiinaa, Indonesiaa, Pohjois-Koreaa, Irania...
Seurakunta on edennyt isoista katedraaleista koteihin, soluihin.
Tätä me näemme myös Iranissa.
Jos Suomessa alkaisi todellinen vaino, näkisimme monien -
jakavan Uusia Testamentteja vaikka emme näekään sitä tänään.
Silloin on pakko ottaa asenne joko puolesta tai vastaan.
Vaino ja herätyskristittyjen mollaaminen mediassa -
voi tehdä meille hyvää ja olla terveellistä.
Toinen paikka missä tänä päivänä tapahtuu, on Intia.
Se on valtavan kokoinen maa. Unohdamme usein, että se on -
melkein Kiinan kokoinen valtio. Ihmisiä on yli miljardi.
Intiassa on viimeisten vuosien aikana ollut paljon laajoja-
kristittyjen vainoja.
Tässä on kuva yhteistyöpartnereistamme.
Tämä pari on vierailemassa kodissa, joka on poltettu maan tasalle.
Tietojemme mukaan yhä tänään 50 000 kristittyä on viidakossa.
Heillä ei ole mitään toimeentuloa. Joku tuo heille ruokaa.
Heitä on uhkailtu. Jos tulette takaisin kotehinne, tapamme teidät.
Jos käännytte takaisin hinduismiin, saatte tulla takaisin.
Nämä ihmiset seisovat hirvittävien ratkaisujen äärellä.
Tämä vahingoittaa myös Intiaa.
He kerskuvat olevansa maailman suurin demokratia.
Nämä 50 000 ovat joutuneet pakenemaan metsiin, -
koska heidän kotinsa on tuhottu?
Koteja on poltettu, heitä on poltettu koteihinsa.
Kirkkoja on poltettu ja niin edelleen.
Nämä ihmiset ovat nyt noin 1000 km:n päässä kodeistaan.
Sinne nämä ihmiset ovat saaneet radikaaliryhmiltä viestejä, -
jos tulette kotiin, me tapamme teidät.
He eivät voi palata kotiin, kun on lapsia ja perhettä.
Tämä on häpeätahra Intian maineelle.
Mutta on myös häpeä, että tätä huomioidaan niin vähän lännessä.
Samaan aikaan kristillinen seurakunta kasvaa näissä kauheissa olosuhteissa.
Kyllä. Se kasvaa ja siksi sitä vainotaan.
En usko, että se kasvaa koska sitä vainotaan.
Uskon, että sitä vainotaan, koska se kasvaa.
Intiassa lasketaan olevan yli 30 000 intialaista lähetystyöntekijää.
He vievät evankeliumia tämän valtavan maan eri osiin.
Sanaa seuraavat usein ihmeet ja merkit.
Ihmisiä paranee. Ihmisiä tulee uskoon koko ajan.
Mikä on avain siihen, että nämä seurakunnat kasvavat?
Miksi ne kasvavat?
Monet pastorit ja evankelistat antavat esimerkin.
He muuttavat kylään, jossa ei ole yhtään kristittyä.
He vuokraavat yksinkertaisen talon.
He kutsuvat köyhät, nälkäiset, sokeat, rammat, kuurot, -
He saarnaavat heille evankeliumia.
He rukoilevat heidän puolestaan ja antavat heille ruokaa.
Aivan miten Jeesuskin teki.
He havainnollistavat ensin Jumalan valtakuntaa, sitten julistavat sitä.
Ja lopuksi he kutsuvat ihmiset Jumalan valtakuntaan.
Tämän ihmiset näkevät. Toisin sanoen: Sana tulee lihaksi.
Täällä Suomessa meillä on paljon sanoja.
Mutta harvoin ne muuttuvat lihaksi. Sanat eivät tule näkyviksi ja -
konkreettisiksi, että ihmiset voisivat nähdä sen.
Tapamme elää on se raamatun käännös mitä maailma lukee tarkasti.
Se on ensimmäinen käännös mitä he lukevat.
Sitä meidän pitää ajatella.
Tämä on mielenkiintoista. Tämä on tunnusmerkki kaikkialla maailmassa.
Olin itse juuri Romaniassa.
Kysyin henkilöltä, joka pyrkii saamaan kirkkoja Romaniassa -
evankelioimaan, että mikä on tehokkain tapa.
Hänellä oli monia eri tapoja, urheilu, lapsityö ja niin edelleen.
Hän sanoi: Epäilemättä tehokkain tapa on "construction work".
He rakentavat oikeasti taloja ihmisille, joilla ei ole kotia.
He jakavat ruokaa ja tekevät konkreettisia asioita.
Hän sanoi, että kaikki kiinnostuvat. Keitä nämä ihmiset ovat?
Tämä on hyvin epätavallista. Joku palvelee tällä tavalla?
Tämä näyttää olevan trendi maailmalla -
havainnollistaa Jumalan rakkautta.
Sitten saa myös oikeuden kertoa siitä.
Ihmiset kiinnostuvat ja haluavat kuulla miksi sinä teet näin.
Silloin on mahdollisuus kertoa Jeesuksesta ja Jumalan valtakunnasta.
Onko sinulla muita esimerkkejä Intiasta?
Ei Intiasta, mutta minulla on yksi esimerkki Sri Lankasta.
Meillä oli käymässä vieras Sri Lankasta.
Evankelisten kirkkojen pääsihteeri.
Hän kertoi Lalani sisaresta, josta olen jo aikaisemmin kertonut.
Hänen seurakuntansa jatkaa kasvua.
Hänen miehensä Lionel surmattiin kun hän oli neljä vuotta ollut pastorina.
Seurakunnassa oli neljä henkilöä.
Eteläosassa Sri Lankaa, kaupungissa nimeltään Tissamahamara.
Hän otti miehensä paikan ja alkoi lukea raamattua.
Hän rukoili ihmisten puolesta ja he alkoivat kokoontua kodeissa.
Nyt tämä seurakunta on kasvanut yli 3000.
Yhä he treenaavat yli 500 evankelistaa, jotka matkaavat kyliin.
He kertovat: Jumalan valtakunta on tullut ja on lähellä.
Valtavan hiostuksen ja paineen alla häntä uhkaillaan päivittäin.
He laittoivat pommin hänen talonsa alle ja yksi talon kulma tuhoutui.
Mutta hän vain jatkoi. Hän sanoi jotakin mielenkiintoista.
He haluavat, että sinä alat pelätä.
Mutta jos sinä et ala pelätä heitä, he alkavat pelätä sinua.
Tämä on hyvä oppia. Meidän ei pidä pelätä hyökkäyksiä tai kritiikkiä.
Jos emme tee niin, toinen osapuoli alkaa pelätä meitä, jotka uskallamme
seisoa, elää ja kuolla sen puolesta minkä uskomme olevan totta.
On voimallista kuulla hänestä, että sen jälkeen kun hänen miehensä -
on surmattu, hän jatkaa Jeesuksesta ja hänen rakkaudestaan kertomista.
Onko tämä osa sitä, mistä olet puhunut, että kristityillä -
on haaste voittaa paha hyvällä? - Ehdottomasti.
Jos jatkamme vielä Lalanista, niin siinä kaupungissa, missä hänen -
miehensä surmattiin, siinä kaupungissa hän jatkoi palvelemista.
Hän vieraili yksinäisten luona, rukoili sairasten puolesta -
jakoi ruokaa nälkäisille. Hänen kotinsa oli avoin kaikille.
Nekin, jotka olivat olleet osallisia hänen miehensä surmaamiseen -
olivat tervetulleita jakamaan iltaruoan hänen kanssaan.
Mitä sellaista kristinuskoa vastaan voi sanoa? Se on voittamatonta.
Se muistuttaa minua toisesta asiasta, minkä näin Romaniassa.
Haastattelin miestä, jonka nimi oli Peter Visky.
Hän oli Ferens Viskyn poika. Isä istui vankilassa Richard Wundan -
kanssa viisi vuotta uskonsa tähden.
Poika karkotettiin yhdessä perheensä kanssa, kun isä oli vankilassa.
He joutuivat seudulle, jossa oli erittäin vaikeaa elää.
Hän muun muassa menetti siellä jalkansa.
Kuitenkin, kun hän palasi sieltä ja mitä hänen isänsä joutui -
kokemaan, se kaikki johti siihen, että hänestä tuli pappi.
Samassa kirkossa, jossa piispa oli allekirjoittanut karkotuspaperin ja
hänen isänsä joutui vankilaan.
Hän palveli samassa kirkossa ja julisti evankeliumia.
Kysyin häneltä: Kuinka sinä voit tehdä tällaista?
Mistä olet saanut tämän rakkauden? Hän vastasi: -
Ymmärräthän, että isäni muistutti minua aina, -
nämä vainoojani eivät ole minun vihollisiani.
Kristityn näkökulmasta saatana on vihollinen.
Ja paha, synti. Meidät kaikki on asetettu palvelemaan toisiamme.
On kysymys siitä, kenen silmät Jumala on avannut.
Kun haastattelin häntä, ajattelin ettei tällaista uskoa voi voittaa.
Tällaisesta uskosta Jeesus puhui. Uskosta, joka voittaa maailman.
Olen nähnyt samaa ympäri maailmaa.
Se on tehnyt minuun syvän vaikutuksen.
Kuinka paha voitetaan hyvällä.
Sen sijaan, että peräännyttäisiin ja kaivauduttaisi piiloon, voitetaan.
Kertomus, jonka sain kuulla, teki minuun syvän vaikutuksen.
Eräällä leskellä oli kaksi poikaa. Toinen oli neljä ja toinen kuusi.
Salainen poliisi tuhosi heidän kotinsa etsiessään kristillistä -
kirjallisuutta. Sohvat ja pöydät - koko pieni koti tuhottiin kokonaan.
Kun he aikoivat mennä ulos tuhottuaan kodin, kuuli 6-vuotias -
äidin takana seistessään, mitä äiti sanoi poliiseille. Ei pojat, -
ette te vielä voi mennä. - Ai miksi ei muka?
Ette ole vielä saaneet iltapalaa. Hän kääntää pöydän.
Hän valmistaa pöydän vihollistensa silmien eteen psalmin mukaan.
Hän tekee voileipiä ja sanoo: tiedätte meidän olevan kristittyjä.
Hän siunaa ruoan. Poliisit ovat shokissa eivätkä sano mitään.
Rakas Jeesus,siunaa näitä veljiä. Siunaa heidän perheitään, lapsia.
Suojele heitä kaikelta pahalta.
Poliisit syövät voileivät ja juovat teen.
He lähtevät ulos sanomatta sanaakaan. Parin päivän päästä -
toinen heistä koputtaa ovelle. Itkien hän pyytää anteeksi tekojaan.
Rakennan tämän talon uudestaan ja haluan Jeesuksen opetuslapseksi.
Tänä päivänä hän on pastori. Nainen kysyi, mitä tapahtui?
Ensimmäisen kerran elämässäni näin: Joku oli vahvempi kuin pistoolini.
Se oli tämän ihmisen kautta tuleva Jeesuksen rakkaus.
Viime kädessä parhaimmassa tapauksessa me olemme vain peilejä.
Me heijastamme Jeesuksen rakkautta ihmisille, jotka vaeltavat pimeydessä.
Siellä me kaikki olisimme, jos Jumala ei olisi meitä armahtanut.
Toinen kertomus on pastorista Venäjän vankilassa.
Häntä pidettiin nälässä. Hän oli nälkäinen koko ajan.
Eräs vartija teki hänen elämänsä hyvin vaikeaksi.
Vartija vihasi kaikkea, mikä liittyi kristinuskoon.
Tuli joulu ja eräs sveitsiläinen avustusjärjestö onnistui -
toimittamaan hänelle paketin, jossa oli iso sveitsiläinen suklaarasia.
Kun hän jouluna aikoi avata rasian ja vihdoin saada jotakin syödäkseen, -
Jumalan Henki sanoi hänelle: Anna rasia tälle hankalalle vartijalle.
Hän sulki rasian ja kutsui vartijan.
Kuten tiedät, on minun pelastajani Jeesuksen Kristuksen syntymäpäivä.
Haluaisin antaa Jeesuksen tähden lahjan lapsillesi. Ole hyvä.
Tämä johti siihen, että Jumala sai murtaa vartijan sydämen.
Vartijasta tuli nuoriso-ohjaaja seurakunnassa.
Koska hän oli tavannut tällaisen ihmisen.
Kuten nämä vanginvartijat, jotka olivat ketjuilla kiinni Paavalissa.
Heidän täytyi muuttaa niitä varmasti joka päivä, koska -
he kääntyivät niin nopeasti. He istuivat Paavalin lähellä.
Tätä tapahtuu ja meidän on tärkeää oppia lähivuosina kirkoissamme.
Me Suomen Siionissa vastaamme niin kovalla ja kylmällä asenteella-
heitä vastaan, jotka tulkitsevat raamattua uudestaan.
Tai väittävät olevansa fiksumpia kuin Paavali - tiedämme enemmän.
"Ei meidän tarvitse uskoa samalla tavalla kuin silloin."
On hyvin tärkeää, että osoitamme heille rakkautta samalla tavalla.
Saamme paljon miedompaa vastarintaa kuin kertomissani esimerkeissä.
Voi tuntua siltä, ettei voi antaa, jos ei ole.
Mutta Jumala voi antaa meille tällaisen rakkauden.
Tämä on keskeisin asia kirjoituksissa. -Ehdottomasti.
Onko sinulla muita esimerkkejä tästä toisista maista?
Herätyksestä, vastustuksesta, voittamisesta paha hyvällä.
Eräässä pienessä maassa meidän yhteyshenkilömme työskentelee -
vainotun kirkon piirissä.
Hän oli numero kaksi valtion suuressa virastossa.
Pomo oli hyvin vihamielinen tätä naista kohtaan.
Pomo teki naisen elämän vaikeaksi. Mutta nainen rukoili pomon puolesta.
Eräänä päivänä pomo näytti huolestuneelta.
Mikä hätänä, nainen kysyi. Pikkuveljeni myy huumeita.
Toinen jengi on uhannut tappaa hänet. Poliisi jahtaa häntä.
Olen hänestä huolissani. Nainen sanoi, rukoilemme hänen puolestaan -
viikon ajan jokaisena iltana pienessä kirkossamme.
Paastoan hänen puolestaan. Viikon päästä veli tulee työpaikalle.
Nainen näkee hänet ensimmäistä kertaa ja kutsuu huoneeseensa.
Olen ymmärtänyt ,että johdat kovaa jengiä? Hän vastasi: No joo.
Minulla on kirja Amerikasta. Se kertoo paljon kovemmasta jengistä.
Kirjan nimi on Risti ja linkkuveitsi. Nainen lainaa kirjan veljelle.
Viikon päästä veli kysyy: Onko sinulla lisää tällaisia kirjoja?
Hän antoi hänelle kirjan: Juokse poika, juokse.
Viikon päästä veli soittaa: Minusta on tullut kristitty.
Olen selvittänyt välini toisen jengin ja poliisin kanssa.
Tänään hän on nuorisojohtaja isossa seurakunnassa.
Siellä hän joskus kertoo, miten tuli uskoon yhden ihmisen kautta.
Ihmisen, joka voitti pahan hyvällä. Hienoin lopetus tälle kertomukselle -
on se, että kun nainen tuli töihin seuraavana päivänä, hänen pomonsa-
sanoi: Anna anteeksi mitä olen tehnyt.
Tästä lähtien sinä olet pomo ja minusta tulee avustajasi.
Uskomatonta, mitä Jumala tekee maailmalla.
Marttyyrikirkon ystävät tekee työtä ympäri maailmaa.
Kuka tahansa voi liittyä mukaan ja antaa tukensa. Voitko kertoa tästä?
Voit käydä nettisivuillamme. Sieltä löytyy infoa.
Voit saada raportin joka viikko siitä, mitä tapahtuu maailmalla.
Tietysti voit myös panostaa siihen, mitä me teemme.
Yksi projekti, minkä parissa olemme työskennelleet useita vuosia -
on sokeiden leikkaukset Etelä-Sudanissa.
Etelä-Sudan on yhtä iso kuin koko läntinen Eurooppa.
Meillä on lääkäri Sture Nyholm sekä hänen vaimonsa, jotka lentävät -
Ugandasta. 10-12 päivän ajan he leikkaavat 200-300 sokeaa ihmistä.
Hienointa tässä kaikessa on, että 80 prosenttia saa näkönsä takaisin.
Sokeat ohjataan 2-3 päivän ajan leikkauspaikalle.
Lääkäri leikkaa heidät ja he saavat siteen silmien ympärille ja lääkettä.
Muutaman päivän päästä side otetaan pois ja he voivat nähdä.
Hyvin mielenkiintoista. Huhut liikkuvat Etelä-Sudanissa:
Jeesus tulee taivaasta morsiamensa kanssa ja avaa sokeiden silmät.
Tältä näyttää, kun sadat ihmiset tulevat paikalle.
Tätä haluamme tehdä jatkossakin.
Toinen projekti missä Marttyyrikirkon ystävät ovat mukana-
on, että kokoamme lapsia Sri Lankassa. Heidän kodit on poltettu tai tuhottu.
Heidän isänsä on ehkä tapettu tai hänen kimppuunsa on hyökätty.
Heidän on pitänyt paeta ja näillä lapsilla on suuria traumoja.
Kokoamme heidät viikon leirille, missä he saavat piirtää-
ja kertoa traumoistaan ja työstää niitä, että he voivat jatkaa elämää.
Eräs projekti liikuttaa minua ja tänä jouluna panostamme tähän.
He, jotka joutuvat pakenemaan Irakista, koska ovat kristittyjä.
On kyse kymmenistä tuhansista, jotka joutuvat pakenemaan
Tytöt on kidnapattu. Puhelin soi. Jos ette maksa 10 000 dollaria -
kolmessa päivässä, tyttönne pää tulee postipakettina.
Monet pakenevat Istanbuliin, Syyriaan ja niin edelleen.
Tämän pienen pojan isä tapettiin juuri ennen viime joulua.
Äiti pakeni vauva mahassaan Istanbuliin.
Löysin heidät kellarista muutamaa päivää ennen jouluaattoa.
Poika oli syntynyt. Hän ei ollut koskaan nähnyt isäänsä.
Hän ei näe häntä ennen kuin taivaassa.
Äiti istui siellä ja isosiskot istuivat sohvalla hiljaisina.
Heistä pystyi näkemään jotakin kokemistaan kärsimyksistä.
Tällaisissa tilanteissa on tärkeää, että sana tulee lihaksi.
Vaikka ei ole mitään sanottavaa, haluamme istua heidän kanssaan, -
juoda kupin teetä ja näyttää että me välitämme.
Silloin näytämme heille, että Jumala välittää heistä.
Uskomme Jumalaan, joka välittää.
Hän haluaa, että me välitämme ja pidämme huolta toisistamme.
Voin melkein kuulla jonkun sanovan, minulla on niin vaikea tilanne.
Minulla ei ole paljoa varaa.
En voi matkustaa minnekään.
Miten rohkaisisit ihmistä, jolla on mielestään pienet voimavarat.
Mitä minä voin tehdä?
Mikäli olen ymmärtänyt oikein, rukoileminen on ilmaista.
Kolme asiaa: Ole tietoinen siitä, mitä maailmalla tapahtuu.
Meidän pitää muistaa:Jeesukselle keskeistä on Jumalan valtakunta.
Kaikki Jumalan valtakunnassa, meidän veljemme ja sisaremme.
Jos sinun biologinen sisaresi tai veljesi joutuisi vaikeuksiin, -
tietysti auttaisit häntä, koska hän on sinun veljesi.
Saamme iloita myös siitä, että Jumalan valtakunta menee eteenpäin.
Herätys Kiinassa tai Pohjois-Koreassa on sinun herätyksesi.
Toinen mitä teemme, on heidän puolestaan rukoileminen.
Kolmas mitä voimme tehdä, jos voimme, annamme rahaa.
Muistetaan, että pieni lahja, 5 euroa vastaa 50 euroa saajamaassa.
Meidän valuuttamme on niin vahva.
Maassa joka saa sen, rahan arvo on kymmenen kertaa isompi.
Tämä myös rohkaisee meitä antamaan.
Kukaan ei voi auttaa koko maailmaan, mutta jokainen -
voi auttaa yhden ihmisen koko maailmaa.
Itse olet matkustanut ympäri maailmaa ja nähnyt näitä tilanteita.
Mikä on sinulle puhunut Jumalasta, hänen rakkaudestaan?
Mitä enemmän näen, sitä enemmän näinä viimeisinä aikoina näen -
Jumalan rakkautta ja pahuuden tekoja.
Pahuuden voimat riisuvat pois naamarinsa enemmän ja enemmän.
Samaan aikaan Jumalan armo ja rakkaus ilmentyvät enemmän.
Menemme harmaasta vyöhykkeestä aikaan, jossa koemme, että ainut -
mikä meillä on tulevaisuudessa, on Jeesus Kristus.
Ei mitään muuta kuin Hän.
On hyvä, jos olosuhteet saavat meidät tähän.
Kiitos Johan Candelin, Marttyyrikirkon ystävien puheenjohtaja, että -
olit täällä kanssamme ja kerroit meille tästä kaikesta. -Kiitos.
Kiitos kaikille katsojillemme, että olitte mukana.
Jumalan rakkaus ilmestyy.
Sen olemme saaneet ottaa vastaan. Avatkaamme sydämemme ja jaetaan -
sitä rakkautta mitä itse olemme saaneet.
Jumala siunatkoon sinua tulevalla viikolla. Näemme taas viikon päästä!
Suomennos: Virpi Heikkinen